OzLabs/hebrew-wiki-articles huggingface dataset:
עזרא קדם (שף)

עזרא קדם (נולד ב-14 בפברואר 1965) הוא שף ומסעדן ישראלי.

==ביוגרפיה==
עזרא קדם נולד בירושלים בשנת 1965, ובה גדל. את האהבה לבישול ספג מן המטבח העיראקי של אמו וסבתו, בנות משפחת ימין. את שירותו בצה"ל עשה בחטיבת הצנחנים.

לאחר הצבא למד בישול בארצות הברית תחילה בסן פרנסיסקו ב"קליפורניה קולינארי אקדמי
ולאחר מכן בניו יורק ב"מכון הקולינרי הצרפתי" במקביל ללימודיו עבד במנהטן במסעדת "אליסון אנד דומיניק" של השף טום ולנטי, בעלת הגוון הפרובאנסלי.

לאחר שובו לישראל עבד במשך שנתיים במסעדת "קרן" של השף חיים כהן. במהלך עבודתו שם פגש את תמר בליי, ובסוף יוני 1995 פתחו השניים את מסעדת "ארקדיה" בירושלים, בעלת גוון ים-תיכוני. כעבור שנים אחדות עזבה בליי את המסעדה וקדם המשיך לנהלה עד היום. המסעדה מציגה מטבח ארצישראלי מתוחכם בשילוב טכניקות מן המטבח הצרפתי והמטבח האיטלקי, המשתמש בחומרי גלם ישראליים בלבד, עם דגש על מוצרים מאזור ירושלים.

המסעדה נבחרה כאחת מעשר המסעדות הטובות בישראל בדירוג של גו מיו ישראל, בדירוג של מבקר המסעדות של "הארץ", דניאל רוגוב, וכן בדירוג של מבקר המסעדות של "מעריב", שגיא כהן ובמדריך "מפה" למסעדות הטובות בישראל.

בבעלותו של קדם שטח חקלאי בן 8–9 דונם ובו הוא מגדל כחצי מתצרוכת המוצרים של מסעדת "ארקדיה" ואת יתר הסחורה הוא רוכש מחקלאים ברחבי ישראל.

קדם קנה לעצמו שם של שף ומנהל קפדן, קשוח, בלתי מתפשר ולעיתים אף קפריזי ואגרסיבי. עם זאת, צמחו תחת שרביטו במסעדה מספר שפים מובילים כמו רפי כהן ממסעדת "רפאל", מאיר אדוני ממסעדת "כתית", מנחם כץ ממסעדת "ארטישוק" ואחר-כך "1868" וירון שליו ממסעדת "טוטו".

בשנת 2008 הנחה תוכנית ריאליטי בערוץ 2 בשם "המטבח" (הגרסה הישראלית של התוכנית "מטבחי הגיהנום") בה הוא בורר בצורה תחרותית שף מצטיין אשר זוכה בקבלת משרת שף במלון הרודס שבאילת. בתוכנית עתירת התקציב הוקמה במיוחד מסעדה ומטבח מודרני ומצויד בהם מתנסים המתמודדים בבישול עילי. בתוכנית נחשפה דמותו של קדם כטבח קשוח ובלתי מתפשר, שאינו מהסס לצעוק על המתמחים ולעיתים אף להעליבם. על כך נמתחה על קדם והתוכנית לא מעט ביקורת מצד מבקרים, עם זאת הצליחה התוכנית להוביל עם רייטינג של כ-21%.

בשנת 2023 הפך קדם את מטבחו לכשר בכשרות צהר ובכך הפך לבין המסעדות הכשרות המובילות בארץ.

קדם נשוי לקרן, מוזיקאית, ואב לשתי בנות ובן.

==לקריאה נוספת==
* "עזרא קדם", בתוך טלי פרידמן ואלינוער רבין, ירושלים הסיפור הקולינארי, קוראים הוצאת ספרים, 2010, עמ' 84–85.
* "ארקדיה", בתוך: חיליק גורפינקל, מסע קולינרי: מדריך מפה לטיולי אוכל, תל אביב, 2009, עמ' 184.

==קישורים חיצוניים==
* [http://www.mako.co.il/food-chefs/Editor-08bc0bf0e8c5911004.htm מתכונים של עזרא קדם], באתר mako
* 
* מיכל פלטי [https://web.archive.org/web/20080425115912/http://food.walla.co.il/?w=%2F913%2F863027 המלחמה על המחבת], הארץ, 22 בפברואר 2006
* 
* 
* רענן רוגל, [https://www.foodis.co.il/שף-עזרא-קדם-התשוקה-למוצרים-המקומיים/ שף עזרא קדם – התשוקה למוצרים המקומיים], באתר foodis, 20 בדצמבר 2008
* 
* 
* 
* 
* 
* 
* 

== הערות שוליים ==

קטגוריה:שפים ישראלים
קטגוריה:ישראלים שנולדו ב-1965
מעלה (סימן)

המעלה, מעלות (°) היא סימן כתב המשמש לסמל "מעלה" - יחידת מידה למדידת גודל של זווית, "מעלה" - יחידת מידה למדידת טמפרטורה, "מעלה" במערכת קואורדינטות בגאוגרפיה – זאת יחידת מידה לזווית בין קו רוחב על פני כדור הארץ לקו המשווה (קו הרוחב 0°) לכוון צפון או דרום לקו המשווה מקסימום של 90° בקטבים, וגם יחידת מידה לזווית בין קו אורך על-פני כדור הארץ לקו האורך גריניץ' (קו האורך 0°) לכוון מזרח או מערב עד מקסימום 180° לכל כוון. שתי מידות אלו במעלות או גם קואורדינטות יכולות לייצג מיקום של כל נקודה על פני כדור הארץ.
סימן המעלה מסמן באיטלקית גם מספר או דרגה כמו סולמית (#) בארצות הברית או סימן נומרו (№) בשאר אירופה.

הסימן מוקלד על ידי במקלדת עברית.

==מעלות קשת (זווית)==
כאשר הסימן מסמל זווית, לא נהוג לרשום רווח בין הסימן לבין המספר. לדוגמה: 1°, 2°, 3° וכו'.

==טמפרטורה==
===מעלות צלזיוס ופרנהייט===
כאשר הסימן בא לציין טמפרטורה, נהוג להשאיר רווח בין סימן המעלה למספר, ולציין את סולם הטמפרטורה כאשר האות C מסמלת את סולם צלזיוס והאות F מסמלת את סולם פרנהייט, לדוגמה: 10 °C או 10 °F.

===קלווין===

כאשר מדובר במדידת טמפרטורה ביחידות קלווין, אין רושמים את סימן המעלה. סימן הקלווין, האות K, מציין כי מדובר ביחידות מידה לטמפרטורה. לדוגמה: 273.15 K.

קטגוריה:סימני כתב
קרבוקטיון

קרבו-קטיון (בכתיב לטיני: Carbocation) הוא קטיון הנוצר כתוצאה מחסר באלקטרונים על גבי אטום פחמן בתרכובת אורגנית. קרבוקטיונים הם חומרי ביניים נפוצים בתגובות כימיות רבות, אשר הבולטות שבהן הן התמרה נוקלאופילית מסדר ראשון ואלימינציה מסדר ראשון. זמן מחצית החיים של קרבוקטיונים הוא בסדר גודל של מילישניות, אך בתנאים מסוימים יכול להגיע אף לשניות בודדות. 
בעבר קרבוקטיון נקרא גם יון קרבוניום.

== יציבות ==
תרשים המתאר את יציבותם היחסית של קרבוקטיונים שונים. ככל שמידת ההתמרה של הקרבוקטיון עולה, כך עולה גם יציבותו.
כאמור, לקרבוקטיונים זמן מחצית חיים קצר יחסית, והם מתאפיינים בחוסר יציבות תרמודינמית. חוסר יציבות זה נובע הן מהמטען החיובי המרוכז על המולקולה והן מהחריגה מכלל האוקטט כתוצאה מחוסר באלקטרונים. העדר היציבות ניתנת להפחתה כאשר מוקף אטום הפחמן הטעון במתמירים דוחפי אלקטרונים, אשר מקטינים את המטען החיובי וממלאים את קליפת הערכיות של הפחמן. למשל, קרבוקטיון המותמר בקבוצות אלקיליות יהיה יציב יותר מקרבוקטיון חסר מתמירים מכיוון שהפחמנים בקבוצות האלקיליות הסובבות אותו יאפשרו מעבר חלקי של אלקטרונים אליו, בתהליך המכונה היפרקוניוגציה. על-כן, קרבוקטיון שלישוני (המותמר בשלוש קבוצות אלקיליות) יהיה יציב יותר מקרבוקטיון שניוני (המותמר בשתי קבוצות אלקיליות), וקרבוקטיון שניוני יהיה יציב יותר מקרבוקטיון ראשוני (המותמר בקבוצה אלקילית אחת).

רזוננס כימי, מצב בו המטען מתחלק על פני מספר אטומים, יגרום גם הוא לייצוב של קרבוקטיונים, זאת מכיוון שהרזוננס גורם לפיזור של המטען החיובי על גבי המולקולה ומונע את ריכוז המטען כולו על פחמן יחיד. הרזוננס מתאפשר כאשר נוצר קרבוקטיון אלילי (קרבוקטיון הסמוך לקשר כפול) ולכן קרבוקטיונים הנוצרים בסמוך לקשרים כפולים נוטים להיות יציבים יותר.

== שחלופים ותגובות כימיות ==
שחלוף שבו עובר [[מתיל מפחמן רביעוני אל קרבוקטיון שניוני לקבלת קרבוקטיון שלישוני, יציב יותר.]]
כאשר קרבוקטיון ראשוני או שניוני, שאינו יציב, נוצר בסמוך לפחמן שלישוני או רביעוני, בהתאמה, עשוי הקרבוקטיון לעבור תהליך של שחלוף כדי להגדיל את יציבותו. בתהליך השחלוף יעבור קשר מאחד מהמתמירים שעל השכן העשיר במתמירים, אל הקרבוקטיון העני במתמירים. השחלוף יגרום למעבר של המטען החיובי מהפחמן העני במתמירים אל הפחמן העשיר במתמירים ובכך ליצירה של קרבוקטיון יציב יותר.

הבדלי היציבות בין קרבוקטיונים משפיעים מאוד גם על תגובות כימיות בהן הקרבוקטיון הוא חומר ביניים במנגנון, כגון התמרה נוקלאופילית מסדר ראשון ואלימינציה מסדר ראשון. תגובות אלו יתרחשו בקלות רבה יותר על פחמנים מותמרים יותר ובדרך כלל לא יתרחשו כלל על פחמנים ראשוניים.

== ראו גם ==
* קרבאניון
* רדיקל חופשי
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כימיה אורגנית
קטגוריה:תגובות כימיות
סולמית

הסולמית או #, (הדומה לסימן הדיאז - ♯) היא סימן כתב המשמש לסמל "מספר" או ערך מספרי. סימן זה מקביל ל№ המקובל באוסטרליה, בקנדה, בממלכה המאוחדת, בניו זילנד וברוסיה. ניתן למצוא אותו במקלדת מחשב סטנדרטית על מקש הספרה 3 בשורת הספרות (שמעל שורות האותיות) ולהקליד באמצעות .

לעיתים מכונה הסימן בטעות "האשטאג", משום שברשתות מסוימות כגון טוויטר משתמשים בו כהאשטאג. באופן כללי יש לומר "סולמית", ואפשר להשתמש בכינוי "האשטאג" רק בהקשר של אותן רשתות חברתיות.

==שימושים אחרים==
* ב-URL הסימן משמש לציין פסקה מסוימת או מקטע של דף אינטרנט.
* בשפות תכנות כגון Perl, פייתון ובורן של הסימן משמש לציין הערות.
* בארצות הברית הסימן משמש לציון משקל ומכונה לעיתים "פאונד" לדוגמה: "5# סוכר" משמעו "5 ליבראות סוכר".
* בטלפון, הסולמית היא הלחצן היחיד מלבד הכוכבית שאינו מספר ומשמש גם כסימן לסיום שליחת נתונים לקו מידע קולי.
* ברשתות חברתיות מקוונות סולמית משמשת לתיוג נושא מסוים ונקראת האשטאג.
* בשחמט, סולמית משמשת לציון מט.
* ב-IRC ובדיסקורד הסימן משמש לציון ערוצים.

==שם הסימן==
* איטלקית: cancelletto (שער קטן).
* אנגלית נקרא הסימן: number sign (מספר הערה), crosshatch, crunch, fence, gate, grid, gridlet, pound (שער או שבכה), hash.
* אסטונית: trellid "טרליד" (גריל).
* בסקית: traol.
* בולגרית: диез.
* גרמנית: Raute "ראוטה" או Rautenzeichen (רומבוס), Lattenzaun (גדר קרשים), Doppelkreuz (דופלקרויץ - צלב כפול), Gatter (שער).
* גרמנית שווייצרית: Gartehag (גדר).
* דנית: firkant ("פירקנט" - מרובע).
* הולנדית: hekje- "הקיה" (גדר קוצים), או spoorwegovergang (מעבר חצייה של מסילת ברזל).
* הונגרית: kettőskereszt (צלב כפול).
* יוונית: δίεση ("דיאסיס").
* יפנית: "番号記号" ("בנגוקיגו - סימן המספר") או "井桁" (איגטה - סימן הבאר).
* לטבית: restīte (שבכה קטנה).
* נורווגית: irkant ("אירנטק" - מרובע) או skigard (גדר).
* סינית: "井號" (ג'ינג האו; היינו: סימן "באר" - מאחר שהוא דומה לסימן המילה באר).
* סלובקית: mriežka ("שבכה קטנה").
* ספרדית: numeral, cuadradillo, almohadilla ("כרית"), sostenido ("דיאז").
* סרבית: taraba ("טאראבה" - גדר).
* ערבית: "مربع", נהגה: "מורָבָּע" (ריבוע).
* פולנית: kratka, krzyżyk (דיאז).
* פורטוגזית: cardinal, על מנת לסמן מספר, sustenido (דיאז), jogo-da-velha ("איקס מיקס דריקס"). בברזיל הסימן נקרא "cerquilha" מהמילה cerca - ל"גדר".
* פינית: ruutu - "רואטו" (ריבוע) או risuaita (גדר מקלות).
* פרסית: "چهارگوش" ("צ'אאהאר גוש" - ארבע פינות).
* צ'כית: mřížka מריזקה ("שבכה קטנה").
* צרפתית: dièse (דיאז) (בקוויבק ובבלגיה: carré - "קארה" (=ריבוע)).
* קטלאנית: coixinet- קואישינט.
* רומנית: diez (דיאז).
* רוסית: решётка (רישוֹטקָה - רשת).
* שוודית: stakettecken (גדר), "staket" (גדר), "galler" (שבכה או גריל) fyrkant (ריבוע), ruta (קופסה) או brädgård (מנסרה).
* תאילנד: เครื่องหมายสี่เหลี่ยม (סימן ריבוע).
* טורקית: Sayı işareti.

==ראו גם==
* סימן נומרו (№)
* דיאז (♯)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סימני כתב
MicroSD

ממוזער
microSD הוא סוג של כרטיס זיכרון זעיר, שפותח על ידי חברת SD Association והמבוסס על פורמט ה-TransFlash של חברת Sandisk. הוא נמצא בשימוש בעיקר במכשירים אלקטרוניים קטני מידות כגון טלפון סלולרי, מכשירי ניווט לוויני, נגנים ועוד.

ניתן להשתמש במתאם פשוט הזהה בצורתו לכרטיס Secure Digital - SD, כדי להרחיב את התאימות.

== נתונים ==
=== מידות ===
15 מ"מ אורך, 11 מ"מ רוחב וכ-1 מ"מ עובי (כגודלה של ציפורן, וכרבע מגודלו של כרטיס זיכרון מסוג Secure Digital). זהו הכרטיס בעל הממדים הקטנים ביותר המיוצר בייצור המוני. כרטיסים אלו משווקים בנפחים של עד 500GB.ויכולים להגיע לנפחים של עד 128TB.

==קישורים חיצוניים==

==הערות שוליים==

קטגוריה:התקני זיכרון אלקטרוניים
&

סימן "גם" או סימן et ("את", באנגלית: Ampersand – אמפרסנד; &, &, <font face="Trebuchet MS">&</font>, <font face="Monotype Corsiva">&</font>) הוא סימן כתב המשמש בשפות הלטיניות כמילת חיבור בין שתי מילים. סימן & הוא למעשה ליגטורה של אותיות המילה הלטינית et (באנגלית: and) שמשמעה "וגם".

עד סוף המאה ה-19 נהגו ללמד את הסימן כאחת מאותיות האלפבית הלטיני, והוא הוצב בסוף סדר האותיות.

==היסטוריה==
מקורו של הסימן ברומא העתיקה במאה הראשונה. כיום משערים שמזכירו של קיקרו, מרכוס טוליוס טירו, הוא שהמציא את הסימן, תוך ליגטורה של האותיות E ו־T.
עם הזמן הפך הסימן למעגלי יותר, ופחות דומה לשתי האותיות.

במאה ה־8 לספירה התפתחה הקליגרפיה במערב אירופה, ובעיקר הכתב הקרולינגי. באותה עת הפך הסימן פופולרי ביותר, שכן הוא קיצר את הכתיבה של המילה השימושית et – "וגם".

לאחר המצאת הדפוס בשנת 1455 גם המדפיסים העדיפו את הסימן "&" על כתיבת המילה הארוכה יותר.

במהלך השנים נחשב הסימן כאות ה־27 של האלפבית האנגלי, וג'ורג' אליוט אף כתבה באחד מסיפוריה:

== כתיבת הסימן ==
{|
|220x220 פיקסלים
|לא ממוסגר
צורה מפושטת של הסימן בכתב יד
|}

==שימושים==
* בתחום הבלשנות, משמש הסימון "&" לאיחוי נסמכים הקשורים במשפט.
* הסימן משמש בשפה האנגלית כקיצור למילה and, לדוגמה: Mr. & Mrs. Smith (מר וגברת סמית')
* הביטוי הלטיני "et cetera" ("וכולי") מקוצר לרוב ל־etc. וזה מקוצר, תוך שימוש ב-"&", ל־"".
* בשפות תכנות רבות <span style="direction: ltr; unicode-bidi: bidi-override;">(C, C++, Java, C#)</span> הכפלת הסימן, "&&", מתפקדת כאופרטור וגם (AND) לוגי, כאשר "&" מתפקד כאופרטור וגם על ביטים.
* ב-C וב-C++ "&" מתפקד כאופרטור אונרי המחזיר מצביע אל המשתנה אליו הופעל.
* ב-C++ "&" משמש להגדרת הטיפוס כטיפוס ייחוס.
*ב-פייתון "&" מתפקד כאופרטור על ביטים.
* בשפות סימון כמו HTML ו-XML "&" והטקסט שבא אחריו מיצגים ישות.

==ראו גם==
*ו' החיבור

==קישורים חיצוניים==

* 
*[http://store.adobe.com/type/topics/theampersand.html אמפרסנד], מאמר מאת מקס קאפליש
*[http://rosendorf.us/blogdorf/archive/2005/12/15/1257.aspx השימושים בסימן]
*[http://www.artlebedev.com/mandership/112/ מאמר על ההיסטוריה של הסימן מאת ארטי לבדב]
*מאמר על הסימן בבלוג הרשת " [https://fontim.co.il/ פונטים וכו'] '" - [https://fontim.co.il/%d7%a1%d7%99%d7%9e%d7%9f-%d7%94%d7%92%d7%9d/ "& - סימון ה"וגם"]

==הערות שוליים==

קטגוריה:סימני כתב
קטגוריה:ליגטורה
ויליאם ולמן

ויליאם אוגוסטוס ולמן (באנגלית: William Augustus Wellman; 29 בפברואר 1896 – 9 בדצמבר 1975) היה במאי, מפיק ותסריטאי קולנוע אמריקני.

==ביוגרפיה==
נולד בברוקליין, מסצ'וסטס, לאב ממוצא אירופאי ולאם מהגרת מנורווגיה. שירת בלגיון הזרים הצרפתי והיה טייס בעת מלחמת העולם הראשונה. סרטו הראשון כבמאי ראינוע היה הדרמה "Second Hand Love" משנת 1923. שלוש שנים אחר כך הוא ביים את ג'ואן קרופורד בקומדיה "The Boob" משנת 1926, אולם סרטו המשמעותי הראשון כבמאי היה דרמת המלחמה הרומנטית "כנפיים" (1927), שזכתה בפרס האוסקר הראשון בקטגוריית הסרט הטוב ביותר. הוא עצמו לא היה מועמד לקטגוריית הבימוי, אך בהמשך דרכו קיבל שלוש מועמדויות לקטגוריה זו על הסרטים "כוכב נולד" (1937) אשר היה הגרסה הראשונה לסרט, עליו זכה בפרס האוסקר לתסריט הטוב ביותר, "קרב קרקע" (1949), דרמת מלחמה והדרמה "The High and the Mighty" (הגבוהים והאדירים) משנת 1954 בכיכובו של ג'ון ויין.

בנוסף ביים סרטים כגון "Beggars of Life" משנת 1928, בו כיכב וואלאס בירי, "אויב הציבור" (1931), בו כיכבו ג'יימס קאגני וג'ין הארלו, רוקסי הארט" עם ג'ינג'ר רוג'רס, "שום דבר אינו מפחיד" (1937), עם פרדריק מארץ', "בו ג'סט" (1939), "תקרית באוקס-בו" (1943) בכיכובו של הנרי פונדה, שהיה אחד מהסרטים היחידים שקיבלו מועמדות לאוסקר רק בקטגוריית הסרט הטוב ביותר, "עיר קסומה" (1947) בכיכובו של ג'יימס סטיוארט. "שמיים צהובים" (1948) בו הופיע גרגורי פק. ו"נשים בכיוון מערב" (1952) שכתב פרנק קפרה.

ב-1973 קיבל פרס על מפעל חיים מטעם איגוד הבמאים האמריקני וכמו כן קיבל כוכב על שמו בשדרת הכוכבים של הוליווד.

==קישורים חיצוניים==

* 
* 

קטגוריה:במאי ראינוע
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:אנשי לגיון הזרים הצרפתי
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אוסקר: הסיפור הטוב ביותר
קטגוריה:אמריקאים שנולדו ב-1896
קטגוריה:אמריקאים שנפטרו ב-1975
עימות חזיתי

עימות חזיתי (במקור: Face/Off; בתרגום מילולי "הסרת פנים", אך בתרגום חופשי גם "עימות" או "עימות חזיתי" בכפל משמעות) הוא סרט קולנוע בבימויו של ג'ון וו ובכיכובם של ניקולס קייג' וג'ון טרבולטה, שיצא לאקרנים בשנת 1997.

==תקציר העלילה==
שון ארצ'ר (ג'ון טרבולטה) הוא סוכן FBI שמקדיש את חייו ללכידת פושע מטורף בשם קסטור טרוי (ניקולס קייג'), שבעבר הרג את בנו בן ה-5 כאשר ניסה להתנקש בארצ'ר עצמו. כעבור 6 שנים, בעקבות עימות עם כוחות הביטחון נפגע קסטור ונופל לתרדמת ואחיו הקטן ושותפו פולוקס (אלסנדרו ניבולה) נתפס. ה-FBI למד שקסטור החביא פצצה מסוכנת, אך אינם יודעים היכן הוא טמן אותה. הפתרון שעולה הוא להוציא את המידע מאחיו הנמצא בבית הכלא. מכיוון שהזמן אוזל הם מחליטים להשתמש לראשונה בטכנולוגיה חדישה וניסיונית, המאפשרת השתלת פנים באמצעות ניתוח. פניו של ארצ'ר מוחלפות בפניו של הפושע הרדום. ארצ'ר נשלח לכלא בתור קסטור טרוי, על מנת לגלות היכן ממוקמת הפצצה.

העניינים מתחילים להסתבך כשטרוי מתעורר לפתע מן התרדמת וכופה באיומים על הצוות הרפואי להשתיל בו את פניו של ארצ'ר. כל האנשים שידעו על המשימה, חוסלו בידי הכנופיה של טרוי. כשהוא לובש את דמותו של ארצ'ר, הולך טרוי לכלא כדי להתגרות בו, ואז הם מתעמתים לראשונה פנים מול פנים בזהויותיהם החדשות. לאחר מכן טרוי משחרר את אחיו מהכלא לכאורה כדי שיספק מידע על מיקום הפצצה, בוחר לנטרל את הפצצה כדי להפוך לגיבור בתוך ה-FBI ולקבל גישה למשאבים הבלתי מוגבלים של ה-FBI ולהשתמש בהם למטרותיו, ופותח בחיים חדשים עם אשתו של ארצ'ר, איב (ג'ואן אלן), ועם בתו המנוכרת של ארצ'ר, ג'יימי.

ארצ'ר, כלוא בדמותו של טרוי, מצליח לברוח מהכלא. הוא מגיע לביתו של שותפו הקרוב של טרוי, דיטריך (ניק קאסאווטס) ונפגש עם אנשי כנופייתו הישנה של טרוי ועם אחותו של דיטריך, סאשה (ג'ינה גרשון). שם הוא מגלה שלסאשה ולטרוי יש בן משותף בשם אדם. טרוי ואנשי ה-FBI מקיפים את הבית והורגים את דיטריך ואת חברי כנופייתו של טרוי. ארצ'ר מצליח לברוח ולהרוג תוך כדי בריחתו את פולוקס, וטרוי האבל מבקש לנקום בו.

למחרת מסתנן ארצ'ר לביתו ומספר לאיב על החלפת הזהויות ומצליח לשכנע אותה שהוא בעלה. ממנה הוא שומע שראש ה-FBI, ויקטור לזארו, מת מהתקף לב (בפועל, חוסל על ידי טרוי בהתקף זעם). הוא מחליט להתעמת עמו בהלווייתו של לזארו. בכנסייה הוא מגלה שטרוי לקח את איב כבת ערובה. השניים ניצבים בתיקו מקסיקני בכנסייה בין טרוי וחברי כנופייתו לבין ארצ'ר וסאשה. בקרב היריות נפצעת סאשה אנושות ולפני מותה משביעה את ארצ'ר לדאוג לאדם. בין ארצ'ר לטרוי מתפתח מרדף סירות עקוב מדם, בסופו מנסה טרוי לחבל בפניו של ארצ'ר כדי למנוע ממנו לקבל אותם בחזרה, אך נורה על ידי רובה צלצל ומת. ארצ'ר מקבל בחזרה את פניו המקוריות וחוזר לחיק משפחתו, שמאמצת את אדם.

== דמויות ==
* שון ארצ'ר/קסטור טרוי – ג'ון טרבולטה
* קסטור טרוי/שון ארצ'ר – ניקולס קייג'
* ד"ר איב ארצ'ר – ג'ואן אלן
* פולוקס טרוי – אלסנדרו ניבולה
* סאשה האסלר – ג'ינה גרשון
* דיטריך האסלר – ניק קסאווטס
* ג'יימי ארצ'ר – דומיניק סוויין
* הוליס מילר – סי-סי-אייץ' פאונדר

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי פרמאונט
קטגוריה:קהילת המודיעין האמריקאית בתרבות ובאמנות
קטגוריה:סרטי מדע בדיוני מ-1997
קטגוריה:סרטי פעולה אמריקאיים משנת 1997
טוראיי בראגס

טוראיי בראגס (באנגלית: Torraye Braggs; נולד ב-15 במאי 1976 בפרזנו, קליפורניה, ארצות הברית) הוא כדורסלן עבר אמריקאי. גובהו 2.03 מטרים, ששיחק בעמדות הפאוור פורוורד והסנטר. שיחק בעברו בישראל בקבוצות הפועל ירושלים ועירוני רמת גן.

==קריירת מכללות==
בוגר אוניברסיטת זייבייר, לאחר סיום לימודיו נרשם לדראפט ה-NBA לשנת 1998 ונבחר במקום ה-#57 על ידי קבוצת יוטה ג'אז.

==קריירה מקצוענית==
למרות הבחירה בדראפט הוא נאלץ לשחק שנתיים מחוץ לארצות הברית, בליגות הראשונות בספרד במדי קנטבריה וגראן קנריה ובוונצואלה ממנה עבר לשחק מספר חודשים בקבוצת הרוקפורד לייטנינג מליגת ה-CBA, עד שהוחתם על ידי קבוצת דטרויט פיסטונס על חוזה של חודש ימים בשנת 2000.

לאחר מכן עבר לשחק במנרסה מספרד, ממנה עבר לאינדיאנה לג'נדס מליגת ה-ABA ומשם לוונצואלה בטרם המשיך לפאוק סלוניקי מיוון אך שוחרר ומצא את עצמו מסתובב בין הפיליפינים לפוארטו ריקו שביניהם חתם בהפועל ירושלים מישראל בעונת 2002-2003 באמצע העונה, אך גם עם הקבוצה הירושלמית לא סיים את העונה ושוחרר שבוע לפני סיומה אחרי שהקבוצה סיימה את העונה במרכז הטבלה.

בשנת 2003 הוחתם על ידי היוסטון רוקטס בה שיחק מספר משחקים ושוחרר. הוא חזר ל-CBA ושיחק במדי יאקימה סאן קינגס אך לאחר עונה הוחתם על ידי הוושינגטון ויזארדס ושיחק 5 משחקים בטרם שוחרר, ממנה המשיך לסו פולס סקייפורס מה-CBA בטרם עבר לספרטק סנקט פטרבורג מרוסיה, שלאחריה חתם שוב ביוסטון רוקטס וזכה לשחק 14 משחקים בשנת 2005.

בהמשך שנת 2005 חתם בקוריאה הדרומית ושוחרר, ממנה עבר לטולסה 66 מה-NBDL. בהמשך עונת 2006 חתם בקבוצת ספרטק פרימוריה ולדיווסטוק מרוסיה.

בעונת 2006/2007 חתם בעירוני רמת גן, ממנה שוחרר לאחר שעלותו (15 אלף דולר לחודש) הייתה גבוהה מדי לקבוצה, וחתם בקבוצה הלטבית א.ס.ק. ריגה להמשך העונה.

את עונת 2008 העביר בין קבוצה ממקסיקו לליגה האיראנית (עזב קבוצה לטובת איראן ואז חזר אליה). בעונת 2008/2009 שיחק במקסיקו ובוונצואלה. ב-2009/2010 שיחק באורוגוואי. ב-2010/2011 שיחק בארגנטינה, ברפובליקה הדומיניקנית ובאורוגוואי. בעונת 2011/2012 שיחק בוונצואלה ובקולומביה טרם פרש.

==קישורים חיצוניים==

* [http://www.safsal.co.il/hplayer1529.aspx פרופיל שחקן] באתר [http://www.safsal.co.il ספסל]
* [http://hoopshype.com/players/torraye_braggs.htm פרופיל השחקן באתר HoopsHype.com]

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קסבייר
קטגוריה:כדורסלני דטרויט פיסטונס
קטגוריה:כדורסלני יוסטון רוקטס
קטגוריה:כדורסלני וושינגטון ויזארדס
קטגוריה:כדורסלני הפועל ירושלים
קטגוריה:כדורסלני יאקימה סאן קינגס
קטגוריה:כדורסלני מכבי עירוני רמת גן
קטגוריה:כדורסלני סו פולס סקייפורס (CBA)
קטגוריה:כדורסלני מנרסה
קטגוריה:כדורסלני צ'ינגדאו איגלס
קטגוריה:בחירות דראפט של יוטה ג'אז
קטגוריה:כדורסלני טלסה 66'
קטגוריה:כדורסלני גראן קנריה
קטגוריה:אמריקאים שנולדו ב-1976
נבחרת ארגנטינה בכדורגל נשים

נבחרת ארגנטינה בכדורגל נשים היא נבחרת כדורגל הנשים הלאומית של ארגנטינה. הנבחרת מנוהלת על ידי התאחדות הכדורגל הארגנטינאית.

הנבחרת העפילה שלוש פעמים לגביע העולם לנשים (2003, 2007 ו-2019) ומעולם לא השתתפה בטורניר הכדורגל של המשחקים האולימפיים.

נכון ל-2007, הנבחרת נחשבת לנבחרת הכדורגל השנייה בטיבה באמריקה הדרומית, אחרי נבחרת , והיא זכתה פעם אחת באליפות היבשת. 

==כל גביעי העולם==
*1991 - לא נכנסה
*1995 - לא העפילה
*1999 - לא העפילה
*2003 - שלב הבתים
*2007 - שלב הבתים
*2011 - לא העפילה
*2015 - לא העפילה
*2019 - שלב הבתים

==כל אליפויות אמריקה הדרומית==
*1991 - לא נכנסה
*1995 עד 2003 - גמר
*2006 - מקום ראשון
*2010 - מקום רביעי
*2014 - מקום רביעי
*2018 - מקום שלישי

==שחקניות מפורסמות==
* פביאנה וואלג'וס

==קישורים חיצוניים==

* 

==הערות שוליים==

קטגוריה:ארגנטינה: כדורגל
ארגנטינה
כדורגל נשים
קטגוריה:ארגנטינה: ספורט נשים
נבחרת ניגריה בכדורגל נשים

נבחרת ניגריה בכדורגל נשים היא נבחרת כדורגל הנשים הלאומית של ניגריה. הנבחרת מנוהלת על ידי התאחדות הכדורגל של ניגריה.

נכון ל-2021, ניגריה נחשבת לנבחרת הכדורגל הטובה ביותר באפריקה, והיא זכתה 11 פעמים באליפויות אפריקה מתוך 13 הפעמים שהטורניר התקיים. 

==כל גביעי העולם==
*1991 – סיבוב ראשון
*1995 – סיבוב ראשון
*1999 – רבע גמר
*2003 – סיבוב ראשון
*2019 עד 2023 – שמינית גמר

==כל אליפויות אפריקה==
*1991 - 20x20px מקום ראשון
*1995 - 20x20px מקום ראשון
*1998 - 20x20px מקום ראשון
*2000 - 20x20px מקום ראשון
*2002 - 20x20px מקום ראשון
*2004 - 20x20px מקום ראשון
*2006 - 20x20px מקום ראשון
*2008 - 20x20px מקום שני
*2010 - 20x20px מקום ראשון
*2012 - מקום רביעי
*2014 - 20x20px מקום ראשון
*2016 - 20x20px מקום ראשון
*2018 - 20x20px מקום ראשון

==שחקניות מפורסמות==
* מרסי אקידה
* פלורנס אומגבמי

==קישורים חיצוניים==

==הערות שוליים==

ניגריה
קטגוריה:ניגריה: כדורגל
קטגוריה:ניגריה: ספורט נשים
המנון גרמניה המזרחית

המנון גרמניה המזרחית היה השיר "מחורבות קמת" (גרמנית Auferstanden aus Ruinen). מנגינתו חוברה על ידי הנס אייזלר ומילותיו נכתבו על ידי יוהנס בכר.

== היסטוריה ==
השיר, שנכתב בשנת 1949, משקף את השלבים הראשונים של ההפרדה בין גרמניה המזרחית לבין גרמניה המערבית, שעה שרוב הגרמנים ראו התקדמות לעבר איחוד המדינות כדבר ראוי וטבעי. לכן מילות ההמנון משלבות כמה קישורים למושג "מאוחדת" (Einig) ונעשה בהן שימוש במונח "ארץ האבות" (Vaterland) כמונח שמתייחס לכל גרמניה. אולם רעיונות אלו עתידים היו להפוך ללא מקובלים ככל שהמלחמה הקרה תתגבר.

בשנת 1973 התקבלו גרמניה המזרחית וגרמניה המערבית כחברות באו"ם בעקבות משא ומתן בין שתי המדינות שהוביל להכרה הדדית מסוימת ביניהן. המונח "גרמניה" הוסר מחוקת גרמניה המזרחית, ומאותה עת רק מנגינת ההמנון הושמעה בעוד שהמילים לא הושרו.

לאחר איחוד גרמניה השיר נזנח כהמנון הלאומי, וגרמניה העדיפה לאמץ את ההמנון המערב-גרמני "שיר הגרמנים". הצעתו של ראש ממשלת גרמניה המזרחית לותר דה מזייר, כי חלק מהמילים של ההמנון יוספו להמנון גרמניה המאוחדת, נבחנה, ולמרבה התמיהה התברר כי הן משתלבות היטב בלחנו של המנון גרמניה המערבית. בכל אופן, ההצעה נדחתה על ידי קנצלר גרמניה המערבית הלמוט קוהל, והמנונה של גרמניה המערבית אומץ ככתבו וכלשונו כהמנון המדינה המאוחדת. ההמנון הושמע בפעם האחרונה ב-2 באוקטובר 1990 בסוף יום השידורים של רדיו ברלין הבינלאומי.

== מילים ==
{| class="wikitable"
|
: מחורבות קמת 
: ואלי עתיד פנייך,
: נשרתך נאמנה,
: גרמניה, מולדת אחת.
: צוקת קְדוּמִים שׂוּמָה כי נדבירה,
: ונדבירה יחדיו,
: הלא עלינו להצליח כך
: שהשמש, קורנת מתמיד,
: על גרמניה תזרח,
: על גרמניה תזרח.

: שלום ואושר לוּ תנחל
: גרמניה, ארץ אבותינו.
: תבל כולה לשלום מייחלת,
: שלחו ידכם אל העמים.
: עת באחווה נתאחדה
: נמגר את אויב העם!
: אור השלום לוּ יזרח,
: למען שאף אם לא
: תתאבל על בנה,
: תתאבל על בנה.

: נחרושה, נבננה
: למדו ועבדו יותר מתמיד,
: ומתוך ביטחון בכוחו,
: יקום גזע חופשי.
: נוער גרמני, מיטב ייחולי
: עמנו בכם נקבצו,
: היו לגרמניה חיים חדשים,
: והשמש, קורנת מתמיד,
: על גרמניה תזרח,
: על גרמניה תזרח.
|
<div class="mw-content-ltr">
: Auferstanden aus Ruinen
: Und der Zukunft zugewandt,
: Lass uns dir zum Guten dienen,
: Deutschland, einig Vaterland.
: Alte Not gilt es zu zwingen,
: Und wir zwingen sie vereint,
: Denn es muss uns doch gelingen,
: Dass die Sonne schön wie nie
: Über Deutschland scheint,
: Über Deutschland scheint.

: Glück und Frieden sei beschieden
: Deutschland, unserm Vaterland.
: Alle Welt sehnt sich nach Frieden,
: Reicht den Völkern eure Hand.
: Wenn wir brüderlich uns einen,
: Schlagen wir des Volkes Feind!
: Lasst das Licht des Friedens scheinen,
: Dass nie eine Mutter mehr
: Ihren Sohn beweint,
: Ihren Sohn beweint.

: Lasst uns pflügen, lasst uns bauen,
: Lernt und schafft wie nie zuvor,
: Und der eignen Kraft vertrauend,
: Steigt ein frei Geschlecht empor.
: Deutsche Jugend, bestes Streben,
: Unsres Volks in dir vereint,
: Wirst du Deutschlands neues Leben,
: Und die Sonne schön wie nie
: Über Deutschland scheint,
: Über Deutschland scheint.
</div>
|}

==ראו גם==

== קישורים חיצוניים ==

* [https://web.archive.org/web/20061126185148/http://vladimir.mine.nu/germany_east_vocal.mp3 השיר המלא], להורדה בפורמט MP3

קטגוריה:המנוני גרמניה
גרמניה המזרחית
קטגוריה:גרמניה המזרחית: סמלים לאומיים
אדוארד דמיטריק

אדוארד דמיטריק (באנגלית: Edward Dmytryk; 4 בספטמבר 1908 - 1 ביולי 1999), במאי ועורך קולנוע אמריקני, שהשתייך ל"עשרה של הוליווד", קבוצה של אנשי תעשיית הקולנוע האמריקאית שישבו בכלא בימי המקארתיזם.
== ביוגרפיה==
אף על פי שנולד בקולומביה הבריטית, קנדה, דמיטריק גדל בסן פרנסיסקו בזמן שהוריו האוקראינים עברו לארצות הברית. בגיל 31 קיבל אזרחות אמריקנית רשמית. הוא עשה את צעדיו הראשונים כעורך קולנוע במהלך שנות השלושים, ביניהם בסרטים של לאו מקארי וג'ורג' קיוקור. את סרטו הראשון כבמאי, "הנשר", עשה ב־1935.

הוא נודע בזכות סרטיו של לפני תקופת המקארתיזם, "אש צולבת" (1947), שהביא לו מועמדות יחידה לפרס האוסקר על הבימוי ו"רצח, יקירתי", עיבוד לספרו של ריימונד צ'נדלר. שניהם שייכים לז'אנר הסרט האפל, שדמיטריק נמנה ממעצביו. הוא זומן להתייצב בפני ועדת בית הנבחרים לפעילות אנטי אמריקאית. הוא סירב לשתף פעולה איתם ולכן נכנס לכלא. לאחר מספר חודשים מבעד הסורגים החליט דמיטריק להעיד בפני הוועדה ומסר את שמות חבריו למפלגה הקומוניסטית האמריקנית. באפריל 1951 התייצב דמיטריק פעם נוספת בפני נועדה, בה ענה להם על כל שאלותיהם. הוא סיפר על עברו במפלגה, חברות קצרה בה בשנת 1945 ומנה את שמותיהם של 26 מחברי המפלגה לשעבר. הוא גם סיפר על איך כמה מעמיתיו בהוליווד לחצו עליו להכניס תעמולה קומוניסטית לסרטיו, העדות שלו בפני הוועדה הסבה נזק לכמה משפטים שהתנהלו נגד חברי הקבוצה המכונה "הוליווד 10".

בשנת 1952 ביים את הסרט "מרד" שמספר את המרד במלחמת 1812. בסרט כיכבה אנג'לה לאנסברי.

לזמן מה, לאחר שנרגעו הרוחות, עבר דמיטריק להתגורר בבריטניה, אולם הוא נשכר על ידי המפיק סטנלי קריימר לביים כמה סרטים דלי תקציב לפני שהפקיד בפניו את הבימוי של "המרד על הקיין". הסרט, שהיה להצלחה קופתית פנומנלית, גרף שבע מועמדויות לפרס האוסקר כולל לסרט הטוב ביותר, אולם לא לקטגוריית הבימוי. לעומת זאת דמיטריק קיבל מועמדות לאיגוד הבמאים האמריקני.

הוא ביים סרטים לארבעה מן האולפנים הגדולים ביותר בהוליווד, ל"קולומביה", "פוקס המאה ה-20", MGM וסרטי פרמאונט, הכוללים, בין השאר, את
"עץ החיים", "עיר היצרים", "השאפתנים", "כפירי אריות" (שניהם עם מונטגומרי קליפט), וכמו כן את "סוף הרומן", על פי ספרו של גרהם גרין, המלאך הכחול (1959) ושניים מסרטיה של מרלן דיטריך. סרטים אלו היו רבי תקציב וכללו שלל שחקנים בעלי שיעור קומה כמו המפרי בוגרט, קלארק גייבל, ספנסר טרייסי, אליזבת טיילור, בטי דייוויס, מונטגומרי קליפט ומרלון ברנדו. אולם סרטיו, פרט ל"המרד על הקיין", אינם הצליחו לשחזר את האיכויות הקולנועית שהיו בסרטיו טרום-המקארתיזם, ובראש ובראשונה ב"אש צולבת". ב-1965 ביים את הסרט "מיראז'" בכיכובו של גרגורי פק.

משנות השבעים החל להמעיט את עיסוקיו בתעשיית הקולנוע, ופינה יותר זמן להרצאות במספר אוניברסיטאות ותיאטראות, כמו גם לכתיבת ספרים. הוא נפטר בשיבה טובה, ב־1999, בגיל 90.

בישראל זכור דמיטריק בזכות הסרט עושה הלהטים, משנת 1953,שבביומו, שהיה הסרט ההוליוודי הראשון שצולם בישראל. הסרט עסק בגורלו של ניצול שואה בגילומו של קירק דאגלס.

==ראו גם==
* רוברט רוסן
* מרטין ריט

==קישורים חיצוניים==

* 
* 

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:עורכי קולנוע אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:מהגרים מקנדה לארצות הברית
קטגוריה:אישים המופיעים ברשימה השחורה של הוליווד
קטגוריה:אמריקאים שנולדו ב-1908
קטגוריה:אמריקאים שנפטרו ב-1999
דגל ורמונט

דגל מדינת ורמונט מציג את חותם המדינה במרכז רקע כחול. בתחתית שלט האצולה מופיע סרט אדום עליו רשום שם המדינה ומוטו המדינה: "חופש ואחדות" (Freedom and Unity). על החותם מופיע תמונת נוף כשבמרכזו עץ אורן.

== דגלים קודמים ==
עם הצטרפותה של ורמונט לארצות הברית בשנת 1791, לא היה לה דגל רשמי. ב-1804 אומץ דגל הדומה לדגל ארצות הברית, אך כלל 17 פסים ו-17 כוכבים, כמספר המדינות אז, ואת השם ורמונט. ב-1837 אומץ דגל הדומה לדגל ארצות הברית בעל 13 הפסים, אך כולל את סמל ורמונט בתוך כוכב גדול ברביע השמאלי העליון. הדגל הנוכחי אומץ באופן רשמי בשנת 1923. לפני כן, מאז 1830 לערך, שימש בתור דגל המושל.

== קישורים חיצוניים==

* 
* 

ורמונט
ורמונט
קטגוריה:ורמונט: סמלים
צ'רמיין הופר

צ'רמיין אליזבת' הופר (אנגלית: Charmaine Elizabeth Hooper; נולדה ב-15 בינואר 1968) היא כדורגלנית קנדית לשעבר ששיחקה כחלוצה מרכזית. הופר הייתה חברת הנבחרת הקנדית לנשים בשנים 1986–2006, זכתה ארבע פעמים בפרס השחקנים הקנדיים ונכנסה להיכל התהילה של הכדורגל הקנדי. היא השתתפה שלוש פעמים במשחקי גביע העולם לנשים של פיפ"א: שוודיה 1995, ו-1999 ובארצות הברית 2003.

כמו כן, הופר שיחקה במועדונים בנורווגיה, באיטליה, ביפן ובארצות הברית.

== קריירה ==
הופר, ילידת ג'ורג'טאון, גיאנה, החלה את הקריירה שלה בקבוצת הכדורגל של אוניברסיטת המדינה של קרוליינה הצפונית (שם קיבלה תואר במדעי האוכל). היא השיגה בקבוצה מספר שיאים בהם היא מחזיקה עד היום. את הקריירה המקצוענית שלה החלה בליגה הראשונה של יפן. לאחר מספר שנים עברה לעונה אחת לאיטליה והמשיכה למספר עונות בארצות הברית. בין השאר שיחקה באטלנטה ביט בשיקגו קובראס וברוקפורד דקטילס. היא סיימה את הקריירה המקצוענית שלה בניו ג'רזי בשנת 2008. 

הופר צורפה לנבחרת הנשים של קנדה כאשר זו הוקמה ב-1986, ושיחקה בה עד 2006. את הופעת הבכורה שלה בנבחרת עשתה ב-7 ביולי 1986 נגד ארצות הברית. הייתה מלכת השערים וההופעות בנבחרת קנדה, עם 71 שערים ב-131 משחקים, והשתתפה עם הנבחרת בגביע העולם 1995, בגביע העולם 1999 ובמשחקים שנערכו ב-2003. במשחקי 2003 זכתה קנדה במקום הרביעי, גם בזכות 4 שערים שהופר הבקיעה. היא נבחרה אז לנבחרת הטורניר. 

מאוחר יותר נבחרה להיכל התהילה של הכדורגל הקנדי. <ref></ref> 

ב- 2022 התגוררה הופר בוואקו, טקסס, ארצות הברית, וגידלה שם את ביתה צ'רלי שהייתה בת 17. לדבריה לביתה יותר יכולות ככדורגלנית מאלו שהיו לה באותו גיל.<ref></ref> 

היכל התהילה של הספורט של קנדה, מוצגים של צ'רמיין הופר

==קישורים חיצוניים==

* [http://www.canadasoccer.com/eng/nationals/profile_w.asp?top=banner_w&id=9&sub=3 ביוגרפיה]

== הערות שוליים ==

קטגוריה:כדורגלניות קנדיות
קטגוריה:חלוצות כדורגל קנדיות
קטגוריה:חלוצי כדורגל קנדים
קטגוריה:קנדיות שנולדו ב-1968
קטגוריה:קנדים שנולדו ב-1968
לוכסן שמאלי

לוכסן שמאלי או לוכסן הפוך הוא סימן כתב שצורתו \, המשמש בתחום המחשבים. התו נוסף לתקן ASCII על ידי בוב במר בשנת 1960.

==שימושים==
בשפות מחשב רבות, כאשר התו מופיע בתוך מחרוזת, הוא משמש כ"תו מילוט" (escape sequence) על מנת לציין שלתו הבא אחריו משמעות שונה מהרגיל. שימוש דומה יש גם בביטויים רגולריים.

מחוץ למחרוזת, בשפות תכנות רבות, כאשר התו מופיע כתו אחרון בשורה, הוא משמש כהוראה להתייחס לשורה הבאה כהמשך השורה הנוכחית, ולא כשורה חדשה.

במערכות ההפעלה CP/M, DOS ונגזרותיה (חלונות בגרסאותיה השונות, DR-DOS וכן הלאה), התו משמש כמפריד (delimiter) בין רכיבי המסלול (path), באופן דומה לתו / במערכת ההפעלה Unix ונגזרותיה.

== קישורים חיצוניים==

* [http://blogs.msdn.com/larryosterman/archive/2005/06/24/432386.aspx הסבר למקור השימוש בלוכסן כמפריד מסלול ב-DOS] 

קטגוריה:סימני כתב
קו ניצב

קו ניצב (|) וקו ניצב שבור (¦) הם סימני כתב המשמשים במתמטיקה ובתוכנה; נקרא לעיתים "פייפ" (באנגלית: "צינור").
אין הבדל ממשי בין הקו הניצב לקו הניצב השבור, והשימוש בקו השבור נועד רק על מנת להבדילו מהאות הלטינית I.

==שימושים==

===מתמטיקה===
* הסימן משמש לסמל ערך מוחלט: <math>\ |x|</math>.
* באלגברה ליניארית הסימן משמש לסמל דטרמיננטה: <math>\ |A|</math>
* בתורת הקבוצות, הסימן משמש לסמל עוצמה: <math>\ |S|</math>
* קו ניצב כפול משמש לסמל נורמה: <math>\|x\|</math>
* הסימן משמש להגדיר תנאי לקבוצה: <math>\ \{x\in \mathbb{R}\mid x<2\}</math> (קבוצת המספרים הממשיים הקטנים מ-2)
* הסימן משמש לסמל בהסתברות מותנית: <math>\ P(X|Y)</math>
* הסימן משמש לסמל את היחס "מחלק את": <math>\ n|m</math>
* הסימן משמש לסמל הצבת ערך: <math>\ a+3|_{a=4}</math> משמעו a ועוד 3 כאשר a שווה ל-4, או <math>\ 4+3=7</math>. בחישובי אינטגרל מסוים הוא מסמן הפרש בין שתי הצבות: <math>\ \int_0^1 x dx = \frac{x^2}{2}\biggl|_{0}^{1}=\frac{1^2}{2}-\frac{0^2}{2} = \frac{1}{2}</math>.
* הסימן משמש לסימון הצמצום של פונקציה מתחום ההגדרה המקורי שלה לתחום הגדרה קטן יותר: אם <math>\ f:X\rightarrow Z</math> היא פונקציה ו-<math>\ Y \subseteq X</math>, אז <math>\ f|_Y</math> היא הפונקציה המצומצמת <math>\ f|_Y:Y\rightarrow Z</math>.

=== ויקיפדיה העברית ===
בקו ניצב נעשה שימוש רב בוויקיפדיה העברית, כפי שניתן לראות בתחביר הויקי - הסימנים שצריך להוסיף לטקסט על מנת לעצב אותו. הקו מופיע בכל מקום בו יש הפרדה בין שדות שונים אם בציטוט ערכים, בדיונים ובתיוג משתמשים אחרים, או בהכנסת הערות שוליים. 

===מחשבים===
==== מעטפת פקודה ====
ב-Unix, ב-DOS ובמספר מערכות הפעלה אחרות, הסימן משמש לסמל תקשורת פנימית בין תהליכים - המאפשרת לפלט של תהליך לשמש קלט של תהליך אחר (צינור עיבוד נתונים).

====רכיב תנאי====
בשפות תכנות רבות משמש הקו הניצב (בודד או כפול) לסמל ביטוי בוליאני של "או" (לדוגמה ב-PL/I, C, פרל, Java,javascript).

===שפות===
הקו הניצב מסמל עיצור מצוץ שיני בשפות קויסאן, ובאלפבית פונטי בינלאומי.

בעברית משמש הקו הניצב גם בשביל סימן הפיסוק "פסק" בטעמי המקרא. בתחום הקריינות יש המשתמשים בו כדי להבהיר שיש להפיק הברה סגורה (כלומר, העיצור האחרון בה מנוקד בשווא נח או "מרחף"): רָקַדְ|תִּי (rakadti), שונות וּמְ|שונות (umshu), פתרונות וּבְֿ|עיות (uvayot), בְּוויכוחים (bevi – נע) וּבְֿ|דיונים (uvdi), בכל (bexol) שעה וּבְֿ|כֿל (uvxol) מקום.

==מיקום המקש במקלדת==
אופן יצירת קו ניצב במקלדת רגילה: לחיצה משולבת של מקש [[Shift ומקש "\" (מסומן בצהוב).]]

==קישורים חיצוניים==
* 

קטגוריה:סימני כתב
דקר (סימן)

דקר, פגיון, צְלָבוֹן, אובלוס (מיוונית: ὀβελός) או אובליסק (מייונית: ὀβελίσκος אובליסקוס) (<big>†</big>) הוא סימן כתב הקרוי על שם צורתו.
דקר כפול (‡) היא וריאציה של סימן זה.

==היסטוריה==
השימוש הראשון בסמל זה היה בספרות התפילה של הכנסייה הקתולית מראשית ימי הביניים. הסמל שימש עבור הכומר על מנת לסמן לו מקומות בתפילה בהם היה עליו להצטלב.

==שימושים==
* בטיפוגרפיה, הסימן משמש על מנת לציין הערת שוליים, בדומה לכוכבית. הסימן משמש במקום בו כבר סומנה הערה אחת על ידי כוכבית, ונדרש לסמן הערה נוספת. ההערה השלישית מסומנת על ידי הצלבון הכפול, הרביעית על ידי מקבילים (שני קווים ניצבים - ||), והחמישית על ידי פילקרו. השימוש בסימנים אלה פחת עם הזמן, ובמקומם נהוג לסמן הערות שוליים בספרות או אותיות.
* בשל דמיון הסימן לסימן הצלב נעשה בו שימוש בספרים בארצות נוצריות על מנת לציין את מותו של האדם שליד שמו מצוין הסימן, וכן הסימן משמש במפות על מנת לסמן קברים או בתי קברות.
* בלוחות זמנים של אמצעי תחבורה באירופה, הסימן משמש לציין תחבורה בימי ראשון וחגים נוצריים.
* בטקסונומיה הסימן משמש לציין אורגניזם אשר נכחד.
* במתמטיקה ובפיזיקה הסימן מציין צמוד הרמיטי של אופרטור.
* בעריכה, הסימן מסמל טקסט השנוי במחלוקת.
* בשחמט הסימן מסמל, בחלק משיטות סימון התנועות, תנועה שהביאה לתוצאה של שח, והסכין הכפול מסמל שחמט.
*בכימיה, הסימן מסמל מצב מעבר.
* במוזיקה הסימן ‡ מסמל חצי דיאז - כלומר הגבהה של התו ברבע טון. השימוש הנ״ל החל במאה העשרים, כאשר מלחינים באירופה ביקשו לכתוב מוזיקה החורגת מהטונים הסטנדרטיים. כמו כן, הומצא גם החצי במול, אך אין לו שיטת ציון מוסכמת במיוחד, וכל מלחין בוחר את המועדפת עליו (ראו הרחבה בערך סימן היתק).

==הסימן בספרות==
שמו של אובליקס (Obélix) מבוסס על המילה הצרפתית לסימן זה (Obèle).

מרכז

==ראו גם==
* צלב לורן

==קישורים חיצוניים==

* 

==הערות שוליים==

קטגוריה:סימני כתב
כבר לא אחמד

כבר לא אחמד הוא סרט תיעודי משנת 2006 בבימויו של דוד דרעי ובהפקתו ביחד עם רות לב ארי. הסרט עוסק במשבר הזהות של בני הדור הצעיר בחברה הבדואית ובמיוחד בנסיונותיו של צעיר בדואי לעבור תהליך של הסבה תרבותית אל היהדות וניסיונותיו להתקבל כשווה בין שווים בחברה הישראלית.

הסרט מציג את אחמד חמדון, צעיר בדואי מהחמולה הבדואית חמדון אשר גדל בבית משפחתו במרחק 100 מטרים מקיבוץ "לוטם" בגליל המערבי. כשהגיע לגיל 16, החליט להתנתק מהתרבות הבדואית ולעבור לקיבוץ. כדי לעשות זאת שינה את שמו ל"מידן שדה" והעלה את חמתם של בני המשפחה, שראו בו בוגד.

הסרט מלווה את סבך זהותו של מידן ומתעד את ההתמודדויות היומיומיות בדרכו להיות "החמדון הראשון" ש"עשה זאת": נטש את החמולה ומצא לעצמו תרבות חדשה, הראשון שקיבל תעודת בגרות, מצא עבודה בחברה מסחרית ישראלית ובעצם הבדואי הקיבוצניק הראשון. בתום שנה מיום שעיברת את שמו, מבין מידן שזהותו הראשונית והשורשית לא מאפשרת להינתק ממנה לחלוטין: החלפת מקום מחיה ושינויי תרבות החיים אינם מאפשרים לו ניתוק מוחלט מהזהות הבדואית שלו. בד בבד, הוא מבין שהחברה הישראלית עדיין לא לגמרי בשלה לקבל לשורותיה "בדואי מתייהד".

==קישורים חיצוניים==

* 
* [http://tarbut.nana.co.il/Article/?ArticleID=405027 להוציא הכפר מהבדואי] - כתבה על הסרט ב"נענע תרבות"
* 
* 
* [http://www.thejewishweek.com/viewArticle/c344_a771/The_Arts/Film.html כבר לא אחמד] - ביקורת על הסרט ב-Jewish week

קטגוריה:בדואים
קטגוריה:הקיבוץ בתרבות ובאמנות: סרטים
קטגוריה:סרטי 2006
קטגוריה:סרטים תיעודיים ישראליים
קטגוריה:מועצה אזורית משגב
קטגוריה:סרטים ישראליים משנת 2006
נבחרת טאיוואן בכדורגל נשים

נבחרת טאיוואן בכדורגל נשים מייצגת את טאיוואן בתחרויות כדורגל נשים בינלאומיות ומנוהלת על ידי התאחדות הכדורגל של טאיפיי הסינית. בעבר נחשבה הנבחרת לאחת מהנבחרות הטובות באסיה, אך כיום היא נחלשה וכמעט אינה מגיעה להישגים משמעותיים. 

משחקה הראשון של הנבחרת התקיים ב-1977 במסגרת אליפות אסיה השנייה, שבסופה היא אף זכתה בגביע. זו הייתה הזכייה הראשונה מתוך שלוש זכיות רצופות של טאיוואן באליפות, לאחר שהיא קטפה את התואר גם ב-1979 וב-1983. בשנות ה-80, לקחה הנבחרת חלק גם בשתי אליפויות אוקיאניה, וזכתה בשתיהן (1986 ו-1989).

ב-1991, לקחה הנבחרת חלק בגביע העולם הראשון, לאחר שסיימה במקום השלישי באליפות אסיה ששימשה כטורניר המוקדמות. בגביע העולם שובצה טאיוואן לבית עם איטליה, גרמניה וניגריה, והצליחה לסיים במקום השלישי שהעניק לה את המקום ברבע הגמר. ברבע הגמר היא הובסה 0-7 על ארצות הברית, והודחה מהטורניר. 

מאז גביע העולם הראשון, לא הצליחה הנבחרת לשחזר את הצלחתה ולהעפיל לטורניר בינלאומי גדול. ההישג המשמעותי האחרון אליו הגיעה הוא המקום השני באליפות אסיה שנערכה ב-1999 בפיליפינים.

==כל גביעי העולם==
*1991 - רבע גמר
*1995 עד 2023 - לא העפילה

==כל אליפויות אסיה==
*1975 - לא נרשמה
*1977 - 20x20px מקום ראשון
*1979 - 20x20px מקום ראשון
*1981 - 20x20px מקום ראשון
*1983 - לא נרשמה
*1986 - לא נרשמה
*1989 - 20x20px מקום שני
*1991 - 20x20px מקום שלישי
*1993 - מקום רביעי
*1995 - 20x20px מקום שלישי
*1997 - מקום רביעי
*1999 - 20x20px מקום שני
*2001 - שלב הבתים
*2003 - שלב הבתים
*2006 - שלב הבתים
*2008 - שלב הבתים
*2010 - לא העפילה
*2014 - לא העפילה

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טאיוואן: כדורגל
טאיוואן
כדורגל נשים
דאו (ספינה)

ספינת דאו סמוך ל[[דאר א סלאם, טנזניה]]
דאו (בערבית: داو) היא ספינת מפרש ערבית מסורתית המצוידת במפרש לטיני (משולש) אחד או יותר. ספינות הדאו נפוצות במיוחד בחופי חצי האי ערב, הודו, מזרח אפריקה וצפונה. ספינת דאו גדולה עשויה לשאת צוות של כשלושים ספנים, בעוד שבספינות הדאו הקטנות יש בדרך כלל תריסר ספנים.

לצורך ניווט לילי לפי כוכבי השמיים, ספני ספינות הדאו השתמשו באופן מסורתי בקמל. באמצעות מכשיר ניווט זה מוצאים את קו הרוחב על ידי מדידת הזווית שבין כוכב הצפון לקו האופק.

עד לשנות השישים של המאה ה-20, ספינות דאו ביצעו הפלגות מסחריות בין חופי המפרץ הפרסי לבין נמלי מזרח אפריקה בכוח מפרשיהן בלבד. עיקר מטענן של ספינות אלה היה תמרים ודגים בדרכן למדינות מזרח אפריקה ועצי מנגרובים (כחומר גלם) בדרכן למדינות המפרץ הפרסי. הספינות הפליגו דרומה עם רוחות המונסון בחורף או בתחילת האביב, ושבו צפונה לחצי האי ערב בסוף האביב או בתחילת הקיץ.

==סוגי ספינות דאו==
* ר'נג'ה – ספינה גדולה עם ירכתיים מעוגלות ומעוטרות באופן מסורתי.
* בר'לה – ספינת הדאו המסורתית למים עמוקים.
* באטיל – ספינה עם ירכתיים ארוכות המסתיימות במוט דמוי אלה.
* באדאן – ספינה קטנה יותר המשמשת לשיט במים רדודים.

<gallery>
קובץ:Fishing Dhow (7969886158).jpg|ספינת דאו
קובץ:Inhambane-dhow.JPG| ספינת דאו מעבירה נוסעים סמוך לחופי מוזמביק
קובץ:Stamp Aden 1937 0.5a.jpg|ספינת דאו כפולת מפרשים על בול מעדן משנת 1937
</gallery>

==קישורים חיצוניים==

* [http://www.kuwaitboom.com/history/eng_ver/eng_main.htm ספינות הדאו של כווית באתר פרטי]
* 

קטגוריה:אוניות וספינות מפרשים
גינתר ואנד

גינתר ואנד (גרמנית: Günter Wand; 7 בינואר 1912, אלברפלד, גרמניה – 14 בפברואר 2002, אולמיץ, ליד ברן, שווייץ) היה מנצח ומלחין.

== ביוגרפיה ==
ואנד נולד באלברפלד ולמד בוופרטאל, אלנשטיין ודטמולד. הוא למד קומפוזיציה אצל פיליפ ירנאך ופסנתר אצל פאול באומגרטנר, אבל בעיקר למד ניצוח כאוטו-דידקט. את הקריירה שלו החל בקלן, שם נשאר כמה עשורים, כמנצח של תזמורת האופרה של קלן.

בין 1947 ל-1974 ניצח על תזמורת גירצניך בקלן. בשנת 1948 החל גם ללמד ניצוח בבית הספר למוזיקה בקלן. מראשית שנות ה-50' הופיע כמנצח אורח במספר תזמורות. הופעתו הראשונה בלונדון הייתה עם התזמורת הסימפונית של לונדון. בשנת 1974 עזב את קלן לנצח על תזמורות מערב גרמניה וצפון גרמניה. בשנת 1982 היה ואנד למנצח אורח ראשי של תזמורת רשות השידור הבריטית.

שמו של ואנד נקשר בעיקר במוזיקה של פרנץ שוברט ואנטון ברוקנר אבל הרפרטואר שלו היה רחב ומגוון. הוא היה פרשן נאמן של מוזיקה בת זמננו משל מלחינים כמו ברנד אלואיס צימרמן, אוליביה מסיאן, פרנק מרטן, ג'רג' ליגטי ואדגר וארז.

ואנד אף הלחין מוזיקה, בעיקר שירים בליווי תזמורתי ומוזיקה לבלט. הוא קיבל את פרס התקליט הגרמני, פרס ביקורת התקליטים הגרמנים, פרס אקו, דיאפזון הזהב ומדליית הנס פון בילוב.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מנצחים גרמנים
קטגוריה:קלן: אישים
קטגוריה:גרמנים שנולדו ב-1912

קטגוריה:גרמנים שנפטרו ב-2002
חיים כסאר (בן שמואל)

הרב חיים כסאר (מכונה הרב חיים אלכסאר וכן הרב חיים אלגמרן; נולד תרס"ה, 1905 בערך – כ"ב בכסלו ה'תשנ"ח, 21 בדצמבר 1997) היה ראש ישיבה תימני. בארץ ישראל עמד בראשות ישיבת בית הכנסת הגורל במשכנות ישראל, ובתימן ראש ישיבות בית אלשיך ובית שרעבי. חיבר את הפירוש "שם טוב" על הרמב"ם וספר שאלות ותשובות "החיים והשלום".

==בתימן==
נולד בצנעא לשמואל כסאר ולסעדה ממשפחת טייבי. בהיותו כבן 4 עבר עם משפחתו מצנעא לעיר בית עד'אקה שם למד לפני רב העיר, הרב דוד מזעקי עד היותו כבן עשרים. בבית עדאקה התיידד עם הרב ישראל עוזרי נכדו וממלא מקומו של הרב דוד מזעקי. כשנה לאחר פטירת רבו הרב מזעקי, בשנת 1929 בערך, חזר הרב חיים לצנעא עם משפחתו ולמד תורה כשנתיים-שלוש לפני הרב יחיא קאפח. לפרנסתו היה מלמד תינוקות. בהיותו כבן 25 נתמנה לעמוד בראש ישיבת בית כסאר שרוב לומדיה דגלו בשיטת דור דעה של רבו הרב יחיא קאפח. לאחר שלוש שנים בהן עמד בראשות הישיבה, נתגלעה מחלוקת בינו ובין ראשי המתפללים בעניין נוסח התפילה, והוא נאלץ לעזוב את הישיבה. לאחר מכן היה ראש ישיבת בית אלשיך ורגיל היה לתת בה שיעורים מדי לילה ולפנות בוקר.

למד בצוותא בשעות הבוקר עם ראשי ישיבת "בית אלשרעבי", הרב אהרן הכהן ובנו הרב אברהם הכהן ורבנים נוספים. בתחילת שנת ה'תש"ד, כשנתפנתה משרת ראש הישיבה, החל לשמש כראש הישיבה שם.

==בארץ ישראל==
עלה ארצה בעלייה הגדולה בשנת 1949 והתגורר בין שכונות אוהל משה וזיכרון טוביה בירושלים. למד בביתו, ולפי דבריו של הרב מרדכי אליהו זצ"ל בעת שהספיד את מורי חיים כסאר זצ"ל, הוצע לו לשבת ללמוד בבית הדין ובעת הצורך לשמש כעד בבית הדין בירושלים. בעיני רבים בעדה התימנית נחשב לגדול חכמי תימן שבדור.

הרב כסאר החשיב את שיטת הלימוד התימנית. הוא טען שלא מצא בארץ ישראל תלמידי חכמים שישוו ברמתם התלמודית לרבותיו שבתימן, אף על פי שהכיר את גדולי הרבנים בירושלים<ref></ref>.

הרב היה רב בית הכנסת הגורל בירושלים. כינויו היה "חיים אלגמרן" על בקיאותו ואהבתו לגמרא.

השקפתו על הקמת מדינת ישראל הייתה חיובית. הוא נהג לומר הלל ביום העצמאות ולאחר התפילה ערך סעודת מצווה עם שירה והלל לקב"ה על הקמת המדינה. פסק שגם בני הישיבות מחויבים להתגייס לצה"ל ואף יותר מכל אזרח אחר, היות שזכות התורה מגינה עליהם. פסיקתו זו צונזרה בידי עורכי ספרו "החיים והשלום" ופורסמה בספר "אתחלתא היא": . הוא כאב את המצב הרוחני במדינת ישראל, ואולם פסק עם זאת שחובה לעלות לארץ.

הרב כסאר הלך לעולמו בשנת 1997. הוא הובא לקבורה בהר המנוחות בירושלים.

==ספריו==
*החיים והשלום - שו"ת
*קיץ המזבח - על התורה
*שם טוב - פירוש על משנה תורה לרמב"ם
*דרך החיים - ליקוט מספריו בעניין מצוות תלמוד תורה ודרכי לימוד, מכון מרא"ה, קריית ספר ה'תשע"א

==לקריאה נוספת==
ד"ר משה גברא, אנציקלופדיה לחכמי תימן, עמוד 277–278

==קישורים חיצוניים==
* [http://www.temani.net/http/hahmi-timan/hacamim/2.htm מארי חיים כסאר] באתר "תימני נט"
* [https://www.mytzadik.com/tzadik.aspx?id=524 רבי חיים כסאר] באתר "MyTzadik"
* 
* 

==הערות שוליים==

קטגוריה:רבני צנעא
קטגוריה:רבני בית עד'אקה
קטגוריה:אחרוני תימן
קטגוריה:רבנים תימנים ישראלים
קטגוריה:ירושלים: רבנים
חיים
קטגוריה:יהודים הקבורים בהר המנוחות
קטגוריה:פרשני הרמב"ם
קטגוריה:עולים לאחר קום המדינה: 1948–1950
קטגוריה:רבני הציונות הדתית בישראל
קטגוריה:ישראלים שנולדו ב-1905
קטגוריה:ישראלים שנפטרו ב-1997
קטגוריה:מחברי ספרי שו"ת ישראלים
דגל גרמניה המזרחית

דגל גרמניה המזרחית, שאומץ עם הקמת הרפובליקה הדמוקרטית הגרמנית בשנת 1949, היה עד שנת 1959 זהה לדגלה של גרמניה המערבית.

השימוש בדגל שחור-אדום-זהב החל בגרמניה המזרחית ב-1946 וקיבל תוקף רשמי ב-1948 בכינוסו של הקונגרס העממי השני, אשר החליט לאמץ את הטריקולור השחור-אדום-זהב כדגלה הלאומי של גרמניה המזרחית. בעקבות הצעתו של פרידריך אברט הבן, נבחר הדגל כדגלה של הרפובליקה הדמוקרטית של גרמניה עם הקמתה ב-7 באוקטובר 1949. כך בין 1949 ועד 1959 הן גרמניה המזרחית והן המערבית הניפו שתיהן דגל זהה. ב-1 באוקטובר 1959, בעקבות צו ממשלתי, הוטען דגל גרמניה המזרחית בסמל הרפובליקה הדמוקרטית של גרמניה.

הצגתו הפומבית של הדגל נחשבה לא חוקית בגרמניה המערבית בין השנים 1959–1969, שם הוא נודע כ"דגל הפילוג" (Spalterflagge).

בזמן ההפגנות נגד המשטר המזרח גרמני בשנת 1990, מפגינים נשאו דגלים שחתכו מהם את הסמל הקומוניסטי שהיה במרכז. לפני האיחוד, הממשלה הדמוקרטית של גרמניה המזרחית הסירה את הסמל הקומוניסטי מן הדגל.

== ראו גם ==

==קישורים חיצוניים==

* 

== הערות שוליים ==

גרמניה המזרחית, דגל

קטגוריה:גרמניה המזרחית: סמלים לאומיים
גרמניה המזרחית
דת'קור

דת'קור (Deathcore) הוא ז'אנר פיוז'ן של הדת' מטאל ושל המטאלקור, המהווה מיזוג ביניהם. הסגנון נחשב ליחסית חדש והוא נולד בסוף שנות ה-90 עד תחילת שנות ה-2000.

==מאפיינים==
דת'קור משלב מאפיינים של דת' מטאל כמו בלאסט ביטס וגראולינג יחד עם מאפיינים של מטאלקור כמו שימוש רב בברייקדאונים (breakdowns). השירה לרוב משלבת בין גראולינג בטונים נמוכים, המאפיין את הדת' מטאל, לבין צעקות וצרחות, המאפיינות את המטאלקור. טכניקה נוספת שבה משתמשים מספר סולני דת'קור היא מה שמכונה "pig squeals".

חלק מן האנליסטים משתמשים במונח דת'קור כדי לתאר מוזיקה שמשלבת בין הארדקור פאנק לבין דת' מטאל, ולכן ישנם חילוקי דעות על להקות מסוימות אם סיווגן הוא דת'קור, דת'גריינד, סלאם דת' מטאל, או משהו אחר.

קטגוריה:דת' מטאל
קטגוריה:סגנונות מטאל
יוענה ז'בוטינסקי

ערי, יוענה וזאב]]
יוענה ז'בוטינסקי (נקראת בציבור גם יוהנה; 1884 – 22 בדצמבר 1949) הייתה אגרונומית, אשתו של זאב ז'בוטינסקי ואמו של ערי ז'בוטינסקי.

==קורות חיים==
נולדה בשם אנה (יוענה) מַרקובנה גלפרין (הלפרין) ב-1884 בעיר אודסה שבאימפריה הרוסית (כיום באוקראינה). למדה חקלאות והוסמכה כאגרונומית.

בגיל 11 פגשה לראשונה בזאב ז'בוטינסקי, שהיה בן 15, במפגש מכרים משותפים. ב-1907 נישאו, וב-26 בדצמבר 1910 נולד בנם היחיד, ערי.

בעלה זאב הרבה להיעדר מביתו במסעות רבים בעקבות עיסוקיו הפוליטיים והמדיניים, והמשפחה התיישבה במקומות שונים בעולם, בהם ירושלים (1928), פריז וניו יורק.

יוענה סייעה לבעלה בדרכו הפוליטית, ביסוד תנועת בית"ר, הצה"ר (ברית הציונים הרוויזיוניסטים), האצ"ל <ref></ref> והייתה האחראית על ניהול ענייניהם הכספיים.

כיהנה כנשיאה העולמית של קרן תל חי<ref></ref>.

נודעה בדאגתה לזאב בעלה, באצילותה ובנועם הליכותיה.

ז'בוטינסקי נפטרה ב-1949 בניו יורק ממיחוש בלבה, בגיל 65. נקברה לצד בעלה בקבר זמני.

ב-15 במרץ 1964 התיר ראש הממשלה לוי אשכול להעלות את עצמות בני הזוג ז'בוטינסקי למנוחת עולם במדינת ישראל, על פי בקשתו האחרונה של ז'בוטינסקי מ-1935 להעלות את עצמותיו לארץ ישראל רק בפקודה של ממשלה עברית.

ביולי 1964 נפתח קברו של ז'בוטינסקי בלונג איילנד, וארונותיהם של בני הזוג הועלו לישראל ונקברו זה לצד זה ב-9 ביולי בחלקת משפחת ז'בוטינסקי, סמוך לחלקת גדולי האומה בהר הרצל בירושלים, קרוב לקברו של בנימין זאב הרצל.

שמה העברי הייחודי "יוענה" נגזר מהביטוי "ה' ענה"; בחלק מהמקרים נכתב שמה יוהנה.

על שמה נקרא כפר הנוער יוענה ז'בוטינסקי ורחובות במספר ערים.
קבריהם של זאב ויוענה ז'בוטינסקי; מאחור קבריהם של [[ערי ז'בוטינסקי ואשתו, סמוך לחלקת גדולי האומה בהר הרצל]]

==אילן יוחסין==

==קישורים חיצוניים==
* [https://web.archive.org/web/20110909040617/http://www.yoanaj.co.il/index.aspx?id=4173 יוענה ז'בוטינסקי], באתר כפר הנוער הקרוי על שמה
* [http://www.jabotinsky.org/ארכיון/דפדוף-בקטלוג-התיקים/?section=א&arc=2 תיק יוענה ז'בוטינסקי], באתר מכון ז'בוטינסקי
* 
* 
* , 
* 
* 
* 

==הערות שוליים==

קטגוריה:אגרונומים יהודים
קטגוריה:נשות העלייה השלישית
קטגוריה:אנשי העלייה השלישית
יוענה
קטגוריה:בני זוג של פוליטיקאים
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בחלקת משפחת ז'בוטינסקי בהר הרצל
קטגוריה:ילידות 1884
קטגוריה:ילידי 1884
קטגוריה:נפטרות ב-1949
קטגוריה:נפטרים ב-1949
Einherjer

Einherjer (אינהרייר) הייתה להקת ויקינג מטאל/בלאק מטאל שהוקמה ב-1993 בהאוגסנד, נורווגיה.
חלק מאלבומיה הם בעלי סממנים פולקלוריסטיים מובהקים בעוד חלק אחר מאלבומיה הם יותר בכיוון של בלאק מטאל מסורתי. הליריקה של אינהרייר עוסקת באגדות הנורדיות העתיקות (המיתולוגיה הנורדית), ולכל אלבום יש עלילה נורדית וסיפור עם שונה.

שמה של להקה לקוח מהמיתולוגיה הנורדית, כאשר המונח אינהרייר מיוחס לגיבורים (הלוחמים) שמתו בקרב והגיעו להיכל הגיבורים המתים, ולהאלה, ובמותם הם יושבים לצידו של ראש האלים אודין.

הלהקה התפרקה בשנת 2004 לאחר ששחררו את אלבום האחרון 'Blot' בדצמבר 2003.

בדצמבר 2004 הקימו רוב חברי ההרכב שהתפרק יחד עם חברי ההרכב המקורי להקת ת'ראש מטאל העונה לשם Battered.

== חברי ההרכב ==
* פרוד גלסנס (Frode Glesnes) - גיטרה ושירה (1993-2004)
* גרהרד סטורסונד (Gerhard Storesund) - תופים וקלידים (1993-2004)
* אקסל הרלאו (Aksel Herløe) - באס (הצטרף ללהקה ב-1999 וניגן כבסיסט באלבום Blot)

== דיסקוגרפיה ==
* 1995 - (דמו) Leve Vikingånden 
* 1996 - Aurora Borealis 
* Dragons of the North - 1996
* 1995 - (דמו) Far Far North
* Odin Owns Ye All - 1998
* Norwegian Native Art - 2000 (שוחרר מחדש בשנת 2005)
* Blot - 2003
* 2011 - Norrøn
* 2014 - Av oss, for oss
* 2016 - Dragons of the North XX
* 2018 - Norrøne spor
* 2021 - North Star

== קישורים חיצוניים ==

* 

קטגוריה:להקות בלאק מטאל
קטגוריה:להקות נורווגיות
קטגוריה:להקות פולק מטאל
קטגוריה:להקות שהוקמו בשנת 1993